पाएं अपने शहर की ताज़ा ख़बरें और फ्री ई-पेपरडाउनलोड करें
जीवन जागृति सोसायटी ने काेराेना मरीजाें के इलाज के लिए विशेष पहल की है। उसने 25 डाॅक्टराें का एक मंच तैयार किया है, जाे 500 मरीजाें काे फैमिली डाॅक्टर की तरह सलाह देंगे। मरीज या उनके परिजन संस्था द्वारा उपलब्ध कराए गए फाेन नंबर पर डाॅक्टर से बात कर सलाह ले सकेंगे। एक डाॅक्टर 20 मरीजाें काे फैमिली डाॅक्टर की तरह सलाह देंगे।
मुहिम से जुड़े हर डाॅक्टर 20 मरीजाें काे देंगे सलाह
सोसायटी के अध्यक्ष डाॅ. अजय कुमार सिंह ने बताया कि संस्था ने फैमिली डाॅक्टर मुहिम से जुड़े सभी चिकित्सकों से सहमति ले ली है। उनसे अनुराेध किया गया है कि वे कोरोना मरीजाें से फैमिली डाॅक्टर की तरह व्यवहार करें। जब तक मरीज पूर्ण रूप से ठीक न हो जाएं या उसको इलाज के लिए उचित जगह न मिल जाए तब तक उन्हें सलाह देते रहेंगे। इससे इलाज के साथ-साथ उनका मनोबल भी बढ़ेगा। उन्होंने बताया कि मुहिम से जुड़े चिकित्सकों ने साथ देने का वादा किया है। मुहिम से जुड़े एक चिकित्सक को कभी भी 20 से ज्यादा मरीज का भार नहीं दिया जाएगा, ताकि वे मरीजाें काे पूरा समय दे सकें। मरीज डाॅक्टराें से अपनी स्थिति बताएं। उन्हाेंने कहा कि मरीज काे काेई दिक्क्त हाे ताे संस्था के फाेन नंबर पर जानकारी दें। उन्हाेंने कहा कि इस तरह एक साथ 500 मरीजों को फैमिली डाॅक्टर की सुविधा मिल जाएगी।
आपात स्थिति में कभी भी फाेन कर सकेंगे मरीज
सोसायटी के अध्यक्ष डॉ. अजय कुमार सिंह ने कहा कि वर्तमान स्थिति को देखते हुए जीवन जागृति सोसाइटी ने एक मंच तैयार किया है। लाेग सोसायटी के दो सदस्य सोमेश यादव एवं सुनील सिंह काे क्रमशः 7979902095 व 9774009974 पर फाेन कर सकते हैं। वे कोरोना से ग्रसित मरीज या उनके परिजनाें काे आवश्यकतानुसार फिजीशियन, शिशु रोग विशेषज्ञ या गाइनेकोलॉजिस्ट का नंबर देंगे। आपात स्थिति में मरीज कभी भी फोन कर सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn